### 15.    Frigivelse af anlægsbevilling til etablering af åbne biblioteker i Gørlev, [adresse] og Kalundborg

**Åbent**

Sagsnr.: 326-2016-8656        J.nr.: 21.00.00           Dokumentnr.:
326-2017-22209

**Sagstype**

Beslutning.

**Resume og sagens baggrund**

På investeringsoversigten for 2017 er afsat et
rådighedsbeløb på 0,525 mio. kr. til etablering af åbne biblioteker i Gørlev,
Ubby og Kalundborg, som en del af strategien med at gøre bibliotekerne mere
tilgængelige for borgerne.

**Indstillinger**

Direktøren indstiller, at der gives anlægsbevilling på 0,525
mio. kr. til etablering af åbne biblioteker i Gørlev, [adresse] og Kalundborg
finansieret af det afsatte rådighedsbeløb.

**Behandling**

Kultur- og Fritidsudvalget, Økonomiudvalget,
Kommunalbestyrelsen.

**Sagsfremstilling**

Et åbent bibliotek er et selvbetjent/ubemandet bibliotek som
giver borgerne adgang til bibliotekets faciliteter og materialer, også når der
ikke er personale til stede.

For brugerne har det åbne bibliotek den fordel at der typisk
er længere åbningstider alle ugens syv dage hvor man fleksibelt kan benytte
bibliotekernes automatisering af udlån, aflevering og afhentning af materialer,
læsning af aviser og tidsskrifter.

Det åbne bibliotek giver desuden mulighed for, at benytte
lokalerne til møder og arrangementer samt bruge pc'er og printe og kopiere.

Etableringen af åbne biblioteker forventes færdig 2. maj
2017 samtidig med implementeringen af nyt bibliotekssystem.

Administrationen bemærker, at der ved budgetlægning ikke er
afsat de ønskede 10 % til uforudsete udgifter.

Tilbuddene er blevet dyrere end først antaget og
administrationen vil derfor forsøge at optimere projektet.

**Økonomiske konsekvenser**

Der er afsat et rådighedsbeløb på 0,525 mio. kr. i 2017 til
etablering af åbne biblioteker i Gørlev, [adresse] og Kalundborg. Økonomichefen
bemærker, at restrådighedsbeløbet herefter udgør 0 kr.

**Kultur- og Fritidsudvalgets
møde den 30. januar 2017:**

Anbefales.

**Økonomiudvalgets møde den 8.
februar 2017:**

Anbefales.